o
YLTÄKYLLÄINEN ELÄMÄ
Luotan siihen, mitä löysin sinussa.
En koskaan päästä irti sinusta.
Olet ainoa, joka tekee särkyneen sydämen uudeksi.
En koskaan päästä irti sinusta.
Asetit tien, joka vei kuolemaan puolestani,
maksamaan hinnan puolestani. Jumalani, se on kaunista.
Asetit tien, joka vei kuolemaan puolestani,
maksamaan hinnan puolestani. Jumalani, se on kaunista.
Olet niin kaunis!
Luotan siihen, mitä löysin sinussa.
En koskaan päästä irti sinusta.
Olet ainoa, joka tekee särkyneen sydämen uudeksi.
En koskaan päästä irti sinusta.
Asetit tien, joka vei kuolemaan puolestani,
maksamaan hinnan puolestani. Jumalani, se on kaunista.
Asetit tien, joka vei kuolemaan puolestani,
maksamaan hinnan puolestani. Jumalani, se on kaunista.
Olet niin kaunis!
Jumalani, sydämeni on sinua varten.
Asetit tien, joka vei kuolemaan puolestani,
maksamaan hinnan puolestani. Jumalani, se on kaunista.
Asetit tien, joka vei kuolemaan puolestani,
maksamaan hinnan puolestani. Jumalani, se on kaunista.
Olet niin kaunis!
OLET TÄÄLLÄ MUUTTAMASSA MAAILMAA
VARUSTAMME HUOMISEN JOHTAJIA TÄNÄÄN
ABUNDANT LIFE -JOHTAJUUSKOULUTUS
YKSI KÄÄNTEENTEKEVÄ VUOSI
KAKSI OPINTOLINJAA
1. MUSIIKKI-, YLISTYS- JA TAIDELINJA
2. PASTORAALINEN JOHTAJUUS
VARUSTAMME SINUT MUUTTAMAAN MAAILMAA
ANNA MEILLE VUOSI ELÄMÄSTÄSI. ELÄMÄSI MUUTTUU TÄYSIN.
Fil. 4:10:ssä Paavali kirjoittaa Filippin seurakunnalle:
Herra on suonut ilon, että olette vihdoin voineet antaa
uuden osoituksen huolenpidostanne. Sitä te tosin olette koko ajan
halunneet, mutta ette ole saaneet siihen tilaisuutta. Tällä en tarkoita
sitä, että kärsin puutetta, koska olen oppinut tulemaan
toimeen sillä, mitä minulla on.
Tunnen köyhyyden ja hyvinvoinnin, olen tottunut kaikkeen
ja kaikenlaiseen, syömään itseni kylläiseksi ja näkemään nälkää,
elämään runsaudessa ja puutteessa. Kestän kaiken hänen avullaan,
joka antaa minulle voimaa. Te teitte silti hyvin, kun autoitte
minua vaikeuksissani. Niin kuin itsekin tiedätte, te filippiläiset
olitte ainoa seurakunta, joka evan- keliumin julistustyön alkuvaiheessa,
kun olin lähtenyt Makedoniasta, antoi minulle vastalahjaksi
taloudellista tukea. Jo silloin, kun olin Tessalonikassa,
te lähetitte minulle avustusta parikin kertaa.
En minä tosin teidän lahjojanne tavoittele, toivon vain,
että työnne tuottaisi teille yhä enemmän hedelmää.
Tunnustan saaneeni kaiken ja enem- mänkin. Minulla on kaikkea yllin
kyllin nyt, kun olen saanut Epafro- ditokselta lähettämänne lahjan,
joka on hyvältä tuoksuva,otollinen, Jumalan mielen mukainen uhri.
Minun Jumalani on Kristuksen Jeesuksen tähden antava teille
taivaallisen kunniansa rikkaudesta kaiken, mitä tarvitsette.
Huolenpito ja tilaisuus.
Paavali sanoo: tiedän, että annoitte huolta,
mutta teillä ei ollut tilaisuutta.
Huolenpito vailla tilaisuutta on hyödytöntä.
Yhtä huono on tilaisuus auttaa ja sydän vailla huolenpitoa.
Paavali huomioi kirjeessä, että heillä oli molemmat ainekset,
mutta ne eivät kohdanneet.
Niiden yhteen tuominen mahdollisti Paavalin sanat:
minulla on yllin kyllin.
Kun huolenpito ja tilaisuus löytävät toisensa, joku saa apua.
Jollakin on yllin kyllin kun huolenpito ja tilaisuus kohtaavat.
Meidän on kehitettävä huolehtiva sydän,
sillä luonnostaan meillä ei sitä ole.
Huolehtivalle sydämelle ja jatkuvalle
vähäosaisten auttamiselle on vastustusta.
Meidän on rakennettava myötätunto- annostamme, ettei meitä ympäröivä
tarve uuvuta meitä. Tämä ei ole automaattista edes uskoville.
On kovasydämisiä, välinpitämättömiä kristittyjä, joten en oleta,
että se on kristityillekään helppoa.
Meidän on päätettävä kehittää ja säilyttää huolehtiva sydän
ja olla huolehtiva seurakunta.
Puhun tästä jaejaksosta, koska vielä yksi elementti puuttuu.
Näin kohtelen oikeudenmukaisesti tätä elementtien yhdistelmää,
jotka tahdon meidän tiedostavan elämässämme,
seurakunnassamme, palvelu- tehtävässämme, työssämme jne.
Kutsun sitä Epafroditos- elementiksi tai
suhde-elementiksi, joka liittyy näihinkin jakeisiin.
Tämän olen huomannut ja tällainen olen ollut - kuten ehkä tekin -
menneinä vuosina ja ehkä edelleen. Useimmat huolehtivat ihmiset,
jotka tahtoisivat tilaisuuden tehdä jotakin, eivät tee sitä.
Miksi? Koska heillä ei ole suhteita luotettaviin tahoihin, joille
voisivat uhrata tietäen rahojen menevän tehokkaaseen käyttöön.
Tai kyse voi olla resursseista tai lahjoituksista, eikä välttämättä
rahasta, vaikka tässä jaejaksossa niin olikin.
Liikkeellepaneva elementti huolenpidon ja tilaisuuden välillä
oli Paavalin suhde Epafroditos-nimiseen mieheen.
Paavalin sanat "ette ole saaneet tilaisuutta" eivät tarkoita
olosuhteiden tai tilanteen puutetta vaan heiltä puuttui henkilö,
joka pystyi edustamaan heidän huolenpitoaan Paavalille.
Joulun aikaan kun hyväntekeväisyys ja antaminen on esillä kaikkialla,
tunteilla leikitään, jotta ihmisiä saataisiin hyväntekeväisyyteen.
Ihmiset huolehtivat ja näkevät tilaisuuksia,
mutta yhä useammat etsivät suhdetta johonkuhun, jolle uskoa
lahjansa ja joka takaa, että rahat menevät avun tarvitsijoille.
Epafroditoksesta tuli linkki huolenpidon ja tilaisuuden välille.
Näiden kahden yhdistämiseen tarvittiin ihmissuhde.
Maailmastamme puuttuu tämä suhde-elementti,
mutta uskon seurakunnan antavan sen jälleen yhteiskunnalle.
Ihmiset eivät luota hallituksiin. Annoimme miljoonia tsunamirahastoon
eikä suuri osa päätynyt koskaan keräyskohteeseen.
Ihmiset eivät siis kirjoittele shekkejä hallitukselle.
Tsunamialueilta kuvatut nauhat näyttävät, ettei siellä vieläkään
mene hyvin. Tilanne ei ole kehittynyt, apua ei ole saatu,
ihmiset asuvat yhä suojissa. Sama juttu Katrina-rahaston kanssa.
Eri puolilta maailmaa Katrina- rahastoon kerätyt miljoonat
liittyvät suureen skandaaliin, josta uutisia seuranneet tietävät.
Suuri osa Katrina-avustuksesta ei mennyt kärsiville.
Siitä lohkottiin osinkoa, sitä varastettiin, sitä on kätketty,
mutta tuottoisasta keräyksestä huolimatta Katrinan uhrit
asuvat yhä kodittomina suojissa tai ovat hajallaan ympäri Amerikkaa
eivätkä tahdo palata, koska heillä ei ole mitään, mihin palata.
Osa paikoista, joihin hurrikaani osui, näyttävät yhä samalta
kuin päivänä, jona se tapahtui. Silti miljardeja dollareita
on kerätty sille pienelle alueelle kaiken korjaamiseksi.
Missä rahat ovat? Kun tapahtuu kansainvälisiä katastrofeja,
eivätkä rahat päädy niille, jotka niitä tarvitsevat,
päätämme olla lahjoittamatta rahaa kasvottomille byrokratioille.
Haluamme tuntea jonkun, joka takaa, että se mitä uhraamme myötä-
tunnostamme, päätyy niille, jotka sitä eniten tarvitsevat.
Ihmiset eivät luota edes hyväntekeväisyysjärjestöihin.
Saatat luulla, että totta kai niille lahjoitetaan,
mutta eivät nekään toimita kaikkia rahoja perille.
Monet järjestöt pidättävät suuria summia hallinnollisia kuluja,
joten usein vain murto-osa päätyy niille, joille haluaisit.
Toki järjestöt tarvitsevat osan rahoista voidakseen toimia,
mutta herättää epäilyksiä kun prosenttiosuuksia ei ilmoiteta
tai jos ne kasvavat niin, että vain 20c eurostasi menee perille.
Ihmiset eivät luota yrityksiin. Yritysmaailman korruptio saa
jättämään shekkien kirjoittelun sikseen, jos asiaa hoitaa
tai auttamistoimia järjestää yritys.
Ihmiset eivät luota tv-ohjelmiin, joissa voittaja valitaan ennen
kuin soittoäänestys on päättynyt. Tätä on tapahtunut maassamme.
Tämä johtaa siihen, että ihmisillä on myötätuntoa ja he näkevät
tilaisuuden, mutta päättävät olla tekemättä mitään,
koska en luota järjestelmään, hallitukseen, yritykseen,
tv-kanaviin, enkä pankkeihin. Northern Rock lopetti vastikään.
Rahaa aletaan taas kätkeä patjan alle.
Ihmiset ovat yhä epäluuloisempia kasvottomia byrokratioita kohtaan.
He eivät luota internetissä lahjoittamiseen,
koska on tapahtunut petoksia. He eivät luota tv-evankelistoihin,
koska monet heistä ovat kavaltaneet rahoja. Seurakuntiin ei luoteta,
koska meilläkään ei ole hyvä maine avun toimittamisessa niille,
jotka sitä eniten tarvitsevat. Lopputuloksena on,
että on miljoonia ihmisiä, jotka huolehtivat
ja jotka eivät ole sokeita. On mahdotonta katsoa tv:tä
tai lukea lehtiä näkemättä tilaisuuksia.
Mutta he eivät ala toimia, koska heiltä puuttuu Epafroditos,
suhde ja yhteys, joka takaisi sen turvallisuuden,
että huolenpito osoitettaisiin täysin sitä tarvitseville.
Filippin seurakunta halusi löytää keinon toimittaa avun Paavalille.
Paavali sanoi: tiedän huolenpidos- tanne, jota teillä ei ole ollut
tilaisuutta osoittaa. Ihmiset haluavat osoittaa huolenpitoa.
Monet eivät enää tahdo olla anonyymejä huolenpidossaan.
He tahtovat osoittaa sen. Onko Secret millionaire -ohjelma tuttu?
Useimmat ovat katsoneet sitä.
Siinä menestynyt liikemies tai -nainen, miljonääri,
naamioituu elämään köyhää elämää ja menee maamme köyhälle alueelle
niin, ettei kukaan tiedä heidän varallisuudestaan.
Kamerat seuraavat häntä ja ihmisille selitetään, että
köyhistä tehdään dokumenttia. Ihmiset eivät ihmettele kameroita,
koska miljonääri ei näytä rikkaalta vaan aivan tavalliselta,
hän ei saavu rolls roycella, hän elää vuokra-asunnossa ja
saa noin 20 puntaa ostaakseen ruokaa.
Kahden viikon ajan hän soluttautuu maamme eri osiin selvittämään,
minkälaisia ihmiset ovat ja mitä he tekevät,
päättääkseen, ketä auttaa kirjoittamalla shekin.
Joka viikko miljonäärit sanovat:
Tiedän, että voin kirjoittaa shekin hyväntekeväisyydelle.
Voin tehdä sen milloin tahansa.
Mutta tahdon nähdä ihmisten silmät. Haluan koskettaa jonkun elämää,
haluan tuntea jonkun tuskan, tietää että tämä shekki muuttaa asioita.
Viime viikon ohjelmassa miljardööri lahjoitti 10 000 puntaa ja sanoi:
Tämä on suurin summa, minkä olen koskaan lahjoittanut.
Miettikää sitä. Kysymys: Jos hän on miljardööri,
ja 10 000 on eniten, mitä hän on koskaan lahjoittanut,
miksi?
Kerronpa teille, miksi. Kyse on suhteesta.
Hänellä ei ole suhdetta keneenkään, johon voisi luottaa niin,
että kirjoittaisi hänelle shekin. Ei ole kyse myötätunnon puutteesta.
Hän oli hyvin myötätuntoinen. Tilaisuuksiakin oli tarjolla.
Mutta uskon, ettei hän ollut kirjoittanut suurempia shekkejä,
koska hän ei ollut nähnyt tarpeeksi monen silmiä tietääkseen, että
tämä muuttaa asioita ja voin palata myöhemmin ja nähdä muutoksen.
Itse asiassa voin kirjoittaa shekkejä säännöllisesti,
kuten hän lupasikin, tukeakseen paikallista hyväntekeväisyyttä
kaikkialla maassamme. Hän ei tahtonut lahjoittaa kasvottomalle
byrokratialle, johon ei pysty luottamaan.
Samasta syystä et tahdo antaa rahaa rappioalkoholistille,
mutta tahtoisit antaa jollekin, joka auttaa häntä.
Ymmärrättekö eron? Kyseessä on luottamus: en ole varma, syötkö
tällä rahalla. Ehkä ostat huumeita, alkoholia, pelaat uhkapelejä.
Luottamuselementti on se, mikä yhdistää huolenpidon tilaisuuteen.
Se on Epafroditos, suhde-elementti, joka takaa minulle,
että kun ne kaksi kohtaavat, jollakulla on yllin kyllin,
kuten Paavali kertoi itselleen tapahtuneen.
Viime viikon uutiset kertoivat 10 miljoonan punnan tipistä.
Vanha nainen kuoli ja jätti 10 milj kiinalaisen ravintolan omistajille.
Hänen perheensä vihastui ja halusi haastaa ravintolan pitäjät
oikeuteen sanoen: rahat eivät kuulu teille, koska ette ole sukua.
Naisen perhe ei ollut käyttäytynyt kuin perhe.
He eivät rakastaneet häntä tai käyneet katsomassa,
vaan olivat vieraantuneet hänestä.
Mutta kiinalaisravintolaa pitäneet olivat naisen parhaat ystävät.
Tietämättä hänen varoistaan he olivat huolehtineet hänestä,
viettäneet hänen kanssaan joulua,
heidän lapsensa olivat hänelle kuin lapsenlapsia,
hän kävi heidän luonaan viikon- loppuisin, söi päivällistä heillä,
he huolehtivat hänestä kun hän sairasti.
Heistä tuli naiselle enemmän perhe
kuin hänen todellisesta perheestään.
Minä ainakin ymmärrän, miksi hän antoi rahat heille,
eikä perheelle, joka ei ollut perhe. Hän viestitti:
Rahani liittyy suhteisiin. En kirjoita shekkiä,
koska olet perhettäni, hyvän- tekeväisyysjärjestö tai pulassa,
vaan tahdon antaa rahani johonkin, missä tunnen olleeni rakastettu,
arvostettu ja missä minusta huolehdittiin.
Kuulin vuosia sitten tositarinan multimiljardööristä, joka kuoli.
Elämänsä loppupuolella hän vietti 10 vuotta pyörätuolissa sairauden
heikentämänä. Koko suku tuli kuulemaan, paljonko rahaa
testamentti lupaisi heille, vaikka he olivat hylänneet hänet.
He eivät olleet käyneet katsomassa häntä, pitäneet huolta,
arvostaneet häntä, etenkään loppu- aikoina, jolloin hän olisi eniten
sitä tarvinnut. Kun testamentti luettiin, suku ei saanut mitään.
Kukaan ei tiennyt, mihin omaisuus oli mennyt, koska testamentti ei
paljastanut sitä. Taloudenhoitaja, sairaasta pitkään huolehtinut
nainen tuli perinnönjakoon, mutta hänen käskettiin poistua,
ja hän menetti työnsä. Mutta hän tuli pyytämään sukulaisilta
kuvaa entisestä työnantajastaan, miehestä, jota oli hoitanut.
Hän rakasti ja arvosti häntä ja tunsi aitoa myötätuntoa
työvelvollisuuksista riippumatta. Nainen pyysi miehen kuvaa.
He sanoivat: ota se kuva ja häivy, sillä selvitämme tärkeitä asioita
ja täällä jaetaan miljoonia. Nainen otti kuvan ja lähti kyynelehtien
Hän meni kotiin ja ajatteli valmiiksi paikkaa valokuvalle.
Kun hän nosti kuvaa lipaston päälle kotonaan,
hän tunsi jotakin ulkonevaa kuvan taustapuolella.
Hän katsoi kuvan taakse. Taustapahvin takaa näkyi jotakin.
Hän veti sieltä esiin paperin- palasen. Siinä luki
multimiljonäärin asianajajan kirjoittamana ja vahvistamana:
Kun kuolen, se joka pyytää tätä kuvaa, saa omaisuuteni.
Mies tiesi, että nainen olisi ainoa, joka pyytäisi kuvaa
aidon rakkautensa tähden.
Naisesta tuli multimiljonääri. Sukulaiset tietysti suuttuivat
ja yrittivät viedä asiaa oikeuteen. Mutta testamentti oli laillinen.
Tämä todistaa jälleen, että ihmiset haluavat Epafroditoksen, suhteen,
kun on aika kirjoittaa shekkejä, antaa ja olla avokätisiä.
Haluan meidän ymmärtävän tästä jaejaksosta,
että suhde on silta huolenpidon ja tilaisuuden välillä.
Suurin armo
lahjoitettu minulle kuin kruunu syylliseen päähäni.
Ennen aikojen alkua valitsit minut heijastamaan kunniaasi.
Elän kiitollisin sydämin.
Olen elossa tekemäsi uhrauksen vuoksi.
Siksi sanon kiitos, kiitos rististä.
Loputon rakkaus tulvi maailmani rikkinäisyyteen,
teki eheäksi iäisyyttä varten.
Sydämeni on turvassa tekijäni käsissä.
Elän kiitollisin sydämin.
Olen elossa tekemäsi uhrauksen vuoksi.
Kiitos. Kiitos rististä, rististä.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A
Vain ristin kautta voin seisoa vahvana,
vain veresi kautta olen turvassa ikuisesti.
Tämän elämän lahjan käytän ylistäen sinua.
Vain ristin kautta voin seisoa vahvana,
vain veresi kautta olen turvassa ikuisesti.
Tämän elämän lahjan käytän ylistäen sinua.
Laulamme kiitos. Kiitos rististä, rististä.
Kiitos. Kiitos rististä, rististä.
Kiitos.
Suomennos: Johanna Tölli